《忆旧游 题陈莲汀铣载书访友图，时余将有赣州之行。》
清代·黄燮清

看凉萍散镜，卧柳阴桥，闲倚孤篷。万卷成书逸，算古怀绵缈，知己难逢。

所思路隔秋水，门巷忆芙蓉。借舻雁鸣寒，溪鸥问讯，旧约应通。

匆匆。怅迟暮，认嫏嬛福地，翠莽烟重。食尽神仙字，叹前生脉望，犹滞尘红。

楚云为我招隐，心素美人同。待说与相思，扁舟听雨还听风。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。